钦定古今图书集成/明伦汇编/氏族典/第357卷 > 《廖用贤尚友录》 > 林黄中
## 钦定古今图书集成/明伦汇编/氏族典/第357卷 > 《廖用贤尚友录》 > 林黄中

按《泉州府志》：“黄中，字伯玉，晋江人。父皋，治平中进士，
调建州理掾，雪活狱囚诖误，不受赏格。黄中，元丰八
年进士，调永丰尉。儒有张生者，贫负租，黄中密以俸
代其输。张生未几擢第，迁归善令。有院僧与豪民争
田，各持嘉祐契券界至岁月皆同，先后令不能决。黄
中遣吏取架阁文字嘉祐年者审之，纸札与僧契同”，
豪民伏辜。知彭城，彭城号盗区，讼薮黄中，治甫半年，
狱空几两月。部使者以闻，传宣奖谕。